Dumitru Coarnă, președintele Sindicatului Polițiștilor, a declarat în direct la o emisiune TV de pe postul Antena 3 că va sesiza parchetul privind pensionarea ,,domnișoarei de la Olt,, pensionată la 40 de ani și angajată consilier al ministrului Carmen Dan,, cu referire la Alina Popescu.

Potrivit președintelui SNPPC „comisarul-şef de la Slatina, Popescu Alina a fost adusă la 1 ianuarie la MAI, i-au majorat salariul, consistent, au ţinut-o fix 6 luni, cât zice legea, au pensionat-o la 44 de ani şi au reîncadrat-o pe aceeaşi funcţie, deci pensie zece mii de lei şi, acum, cu salariul, trece de douăzeci de mii lei. Este ilegal! Este o infracţiune. Este consilier de ministru în MAI.”

MAI confirmă, indirect, printr-un comunicat de presă, spusele lui Dumitru Coarnă dar susține că totul s-a făcut legal.

MAI afirmă că „Alina Popescu a fost eliberată din funcţie şi pusă la dispoziţie în luna iunie, ca urmare a încetării mandatului demnitarului – odată cu schimbarea Guvernului Grindeanu. La acel moment, aceasta a optat pentru a ieşi la pensie, în condiţiile art. 69 alin. 1, lit. j din Statutul poliţistului, vârsta acesteia fiind de 44 ani și 7 luni. Ulterior, în luna iulie, după numirea noului Guvern, persoana a fost încadrată în funcţia de consilier al ministrului, ca personal contractual, în condiţiile Ordonanţei 32/1998 privind organizarea cabinetului demnitarului din administraţia publică centrală.”

Până la mijlocul lunii ianuarie când a fost numită consilier al ministrului Afacerilor Interne, comisar-șef Alina Popescu a fost șefa Serviciului Cabinet din cadrul IPJ Olt.

CITIŢI ŞI: